מוזיאון מדע, טכנולוגיה וטבע

[250px|ממוזער|שמאל|אב ובן בוחנים דגם של [מנוע מדחף-מטוס במוזיאון הטכנולוגיה של ברלין]]
**מוזיאון מדע וטבע** הוא מוזיאון שמיצגיו עוסקים בנושאי מדעי הטבע, ידיעת הטבע, מדע וטכנולוגיה (בניגוד למוזיאון אמנות). שלוש קטגוריות המשנה של מוזיאוני מדע טבע וטכנולוגיה הן "מוזיאון מדע וטכנולוגיה", "מוזיאון טבע" ו"מוזיאון מדע לילדים". חלק ממוזיאוני המדע וטבע בעולם הם באופן מובהק מאחת מקטגוריות אלה וחלק כוללים קשת רחבה של תצוגות.

## מוזיאון מדע וטכנולוגיה
[250px|ממוזער|שמאל|הפייוניר זאפייר האמיתי - [רכבת הדיזל הראשונה בצפון אמריקה. היא הושמשה לתצוגה אורקולית במוזיאון המדע והתעשייה של שיקגו ובקרון מחלקה הראשונה שלה הושמו בובות משפחת בעלי הרכבת ושוחזרה השיחה ביניהם.]]
**מוזיאון מדע** הוא מוזיאון, שמוצגיו עוסקים בנושאי מדע וטכנולוגיה, או שמוצגיו ערוכים כך, שהם מדגישים היבטים מדעיים וטכנולוגיים של נושאים כלליים. על פי רוב, מטרת התערוכות במוזיאון כזה היא הקניית מושגי יסוד מדעיים וטכנולוגיים לקהל הרחב, ולעיתים נלווית לה מטרה של הצגת ההיסטוריה של המדע.

מוזיאון מדע וטכנולוגיה מתמקד במוצגים מתחום המדעים המדויקים וההנדסה. מוצגים אלה מדגימים עקרונות מתחומי הפיזיקה, הכימיה ותחומי מדע אחרים, הדומים להם ומציגים הישגים הנדסיים.
* מוצגים במוזיאונים למדע יכולים להדגים עקרונות בסיסיים במכניקה (כגון פעולת מנוף), באופטיקה (נפיצת אור), פיזיולוגיה (כגון פעולת הלב) ומדעי טבע נוספים. הרבה פעמים, הקהל מוזמן לתפעל דגמים אלו במו ידיו.
* סוג נפוץ אחר של מוצגים במוזיאון למדע מציג בפני הקהל מוצרים טכנולוגיים בני ימינו, באופן שמאפשר לראות כיצד הם פועלים (למשל אסלה שקופה).
* עוד סוג נפוץ של מוצגים במוזיאון למדע הוא כלי טכנולוגיה ישנים. שלא כמו במוזיאון לארכאולוגיה, במוזיאון למדע, על פי רוב, כן מודגם השימוש במוצגים וחלקם הושמש ושוחזר באמצעים מודרניים (למשל, רכבת הדיזל הראשונה בצפון אמריקה הוסבה למייצג אורקולי במוזיאון המדע והתעשייה של שיקגו, ומחשבים אישיים ותיקים פועלים במוזיאון המחשבים האישיים באונטריו, קנדה).
* יצירות מופת מקוריות של אמנים דגולים לא יופיעו, בדרך כלל, במוזיאונים אלו, אם כי עותקים שלהם, שעליהם משורטטים קווים, הממחישים עקרונות בתפישה חזותית או תורת הצבע, יכולים להופיע.
* לעיתים משולב במוזיאון פלנטריום, המשמש להצגת גרמי השמים.

קובץ:UniversumUNAM18.JPG|מיצג המדגים את משפט פיתגורס במוזיאון האוניברסיטאי של מקסיקו סיטי
קובץ:SnibstonCarLifting.jpg|ילד מרים מכונית בעזרת ממסרות, מיצג בסינבסטון
קובץ:Regional Science Centre, Bhopal - Head on a Platter.jpg|ניסוי באופטיקה במרכז המדע האזורי, בעיר בהופאל


### מוזיאון מדע וטכנולוגיה לילדים
מוזיאוני מדע, שבהם הקהל מוזמן לתפעל את המיצגים בעצמו, הם מזמיני פנים לילדים. ישנם מוזיאוני מדע שהולכים עוד לכיוון הילדים, דואגים שמוצגים יעוצבו בידי אנשי חינוך והוראה ויהיו קשורים לעולמו של הילד. מוזיאונים כאלו יכולים לשלב בתוכם גם פינות משחקים המלמדות מדע ולעיתים גם מיצגים ספורים, שקוסמים לילדים ואינם מדעיים.

מעבר לזאת, ברבים מן המוזיאונים לילדים, שמציגים נושאים רבים ומגוונים באופן הפונה לילדים, חלק מהתערוכות הן מדעיות. לדוגמה, חדר משאבות המים וחדר הדאונים, שבמוזיאון הילדים של שיקגו, בנייבי פיר.

מוזיאוני מדע ומוזיאוני מדע לילדים בפרט, עשויים להיות יעד לטיול כיתתי, בחינוך הפורמלי, כחלק מתוכנית הוראת המדעים.


קובץ:The Great Train Story, June 7 2008.jpg|דגמי רכבות היסטוריות ודגמי מטוסים משולבים באולם של דגמי רכבות מניטוריות, הנוסעות בין דגם של העיר שיקגו לדגם של העיר סיאטל ומקסימות את הילדים. מוזיאון המדע והתעשייה, שיקגו.
קובץ:Water display at children's discovery museum in San Jose, California.JPG|חדר המים במוזיאון תגליות הילדים בסן חוזה.
קובץ:Fossil work 3.jpg|ילדים מנקים מאובן במוזיאון הילדים של אינדיאנפוליס.


## מוזיאון טבע

[ממוזער|250px|שמאל|גולגולות של [טירנוזאורוס וטריצרטופס במוזיאון לתולדות הטבע בווינה]]
**מוזיאון טבע**, או **מוזיאון להיסטוריה של הטבע** (תרגום מילולי למונח Natural History Museum שפירושו הוא "מוזיאון לידיעת הטבע"), הוא תת-סוג של מוזיאון מדע, שמדגיש במוצגיו את הזואולוגיה והבוטניקה, הפלאונטולוגיה, הגאולוגיה, האסטרונומיה ומדעי כדור הארץ.

בין השאר כוללת התצוגה:
* דגמים או סרטי קולנוע קצרים, הממחישים תופעות, שתופסות שטח רב או מתרחשות במשך זמן רב, כגון תופעות גאולוגיות, מטאורולוגיות או אסטרונומיות.
* פוחלצים ושלדים של בעלי חיים, לעיתים בדיורמה תוך שחזור סביבתם הטבעית. גם שלדים של בעלי חיים פרה-היסטוריים, כגון דינוזאורים, נפוצים במוזיאונים כאלו. שלדי דינוזאורים גדולים נחשבים למוצגים מרשימים ומושכי קהל.
* מאובנים או רפליקות שלהם (כלומר: יציקה בתבנית המאובן המקורי). שימוש ברפליקות נעשה בין השאר כדי לשמור על המאובן המקורי ולוודא שהוא יהיה נגיש למחקר.
* לעיתים מוצגים גבישים של מינרלים, בצורתם הטבעית. חלק מהמוזיאונים כוללים גם אבני חן.
* לעיתים נכללת במוזיאון טבע תצוגה אתנוגרפית ואנתרופולוגית המציגה את ממצאי משלחות מחקר לקהילות נידחות של בני אדם בני ימינו, ומתארת אוכלוסיות ילידיות ושבטים עתיקים, ולעיתים קרובות גם את האדם הקדמון ואורח חייו.

בנוסף לתצוגות בנושאי טבע, חלק ממוזיאוני הטבע עוסקים גם במחקר בתחומי מדעי הטבע והפלאונטולוגיה. מוזיאונים אלו מעסיקים צוות של חוקרים ומדענים (כולל דוקטורים בתחומם), טכנאים, עוזרי מעבדה ואנשי שדה העוסקים במחקר ובאיסוף חומרים למוזיאון. מוזיאונים רבים כוללים מחסנים וארכיונים גדולים בהם הם מחזיקים פריטים רבים, בהם מאובנים, מעבר למה שמוצג לקהל הרחב.

בישראל יש מעט מוזיאוני טבע. הבולטים והגדולים שבהם הם אוספי הטבע הלאומיים, מוזיאון הטבע ע"ש שטיינהרדט באוניברסיטת תל אביב, מוזיאון הטבע התנ"כי ומוזיאון הטבע בירושלים.


קובץ:Yoshi-Trike-0006.jpg|שלדי דינוזאורים (מהסוג טריצרטופס) במוזיאון הרי הרוקי במונטנה
קובץ:Expo système solaire.JPG|דגם מערכת השמש בסנט לואיס דה הא הא!
קובץ:Gold on display.jpg|גביש זהב טהור בצורתו הטבעית, מוזיאון תולדות הטבע, לונדון
קובץ:Menomini Fashion at the Field Museum in Chicago.jpg|תלבושת של יליד מנומיני, במוזיאון פילד להיסטוריה של הטבע, שיקגו.
קובץ:Tevakaminof.jpg|פוחלצי עופות ותצוגות סביבתן הטבעית במוזיאון הטבע בירושלים
File:Fluorite nymonh.jpg|אוסף מינרלים וגבישים במוזיאון האמריקאי להיסטוריה של הטבע, ניו יורק.
File:Plains Diorama.JPG|דיורמה של סוואנה אפריקנית במוזיאון האמריקאי להיסטוריה של הטבע, ניו יורק.
File:Skull of a Killer Whale (15712899202).jpg|גולגולת של קטלן במוזיאון לידיעת הטבע בווינה
File:Moonstone (15490643680).jpg|אבן מהירח במוזיאון לידיעת הטבע בווינה
File:Copper Beetles (15652941876).jpg|אוסף חיפושיות במוזיאון לידיעת הטבע בווינה
File:Anaconda (15652940016).jpg|פוחלץ של אנקונדה במוזיאון לידיעת הטבע בווינה
File:Sarcosuchus imperator side.JPG|גולגולת ושלד של סרקוסוכוס במוזיאון הלאומי לתולדות הטבע של צרפת
File:Protaetia-cuprea--SMNH-Tel-Aviv-Nature-Museum--IZE-295.jpg|נחושתית הקוצים באוסף מוזיאון הטבע ע"ש שטיינהרדט
File:By ovedc - Steinhardt Museum of Natural History - 05.jpg|שלד של קנגורו במוזיאון הטבע ע"ש שטיינהרדט
File:By ovedc - Steinhardt Museum of Natural History - 15.jpg|דיורמה של בית הגידול של עץ השיטה
File:Coracias-garrulus--SMNH-Tel-Aviv-Nature-Museum--IZE-023.jpg|פוחלץ של כחל מצוי במוזיאון הטבע ע"ש שטיינהרדט


## קישורים חיצוניים

* Adriana Briseno-Garzon, More than Science: Family Learning in a Mexican Science Museum, Cultural Studies of Science Education, v8 n2 p307-327 Jun 2013
* Learning about Bones at a Science Museum: Examining the Alternate Hypotheses of Ceiling Effect and Prior Knowledge, Judson, Eugene, Instructional Science: An International Journal of the Learning Sciences, v40 n6 p957-973 Nov 2012
* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:מוזיאונים
קטגוריה:תיעוד, תקשורת והוראת מדע וטכנולוגיה
קטגוריה:מדע פופולרי